Keplerssjónauki NASA hefur fundið smæsta sólkerfi sem fundist hefur hingað til og tvær reikistjörnur á braut um tvö tvístirnakerfi . Stjörnufræðingar hafa með hjálp Keplerssjónauka NASA uppgötvað þrjár smæstu reikistjörnurnar sem fundist hafa á braut um aðra stjörnu sem líkist sólinni . Allar reikistjörnunar eru smærri en jörðin , sú smæsta á stærð við Mars . Með sama sjónauka hafa stjörnufræðingar einnig fundið tvær reikistjörnur á braut um tvístirnakerfi . Sú uppgötvun sýnir að slík sólkerfi eru hreint ekki sjaldgæf í vetrarbrautinni okkar . Reikistjörnurnar þrjár eru á braut um rauða dvergstjörnu sem kallast KOI - 961 . Hún er í 130 ljósára fjarlægð í stjörnumerkinu Svaninum . Stjarnan er um það einn-sjötti af stærð sólar og þvi aðeins um 70% af stærri en Júpíter . Af meira en 700 fjarreikistjörnum sem fundist hafa eru tiltölulega fáar berghnettir . Uppgötvun þriggja bergreikistjarna á braut um rauðan dverg , algengustu tegund stjarna í vetrarbrautinni , bendir til þess að í vetrarbrautinni sé mýgrútur bergreikistjarna . Uppgötvunin rennir líka stoðum undir þá hugmynd að í vetrarbrautinni okkar séu reikistjörnur regla frekar en undantekning ( eso 1204 ) . Reikistjörnurnar bera skráarheitin KOI - 961.01 , KOI - 961.02 og KOI - 961.03 . Þær eru 78% , 74% og 57% af stærð jarðar . Allar eru þær berghnettir eins og innstu reikistjörnurnar í sólkerfinu okkar en miklu nærr sinni stjörnu . Þær eru því of heitar til að vera lífvænlegar . Umferðartími allra um móðurstjörnuna er innan við tveir dagar . KOI - 961 er smæsta sólkerfi sem fundist hefur hingað til . Því mætti ef til vill heldur líkja við Júpíter og tungl hans en nokkuð annað þekkt sólkerfi . Þessi uppgötvun sýnir glöggt hversu fjölbreytt sólkerfin í vetrarbrautinni okkar eru . Nýju reikistjörnurnar fundust í gögnum Keplerssjónaukans sem gerð hafa verið opinber . Stjörnufræðingarnir fundu út stærðir þeirra með hjálp tvíburastjörnu KOI - 961 , Barnardsstjörnunni , sem er mikið rannsökuð . Þannig fékkst betri skilningur á KOI - 961 sem leiddi til þess að unnt var að finna út hversu stórar reikistjörnurnar hlytu að vera til að valda þeirri ljósdeyfingu sem Keplerssjónaukinn mældi . Siðan voru sjónaukar á jörðu niðri notaðir til að staðfesta mælingarnar . Nýjar reikistjörnur á braut um tvístirni Í september 2011 tilkynntu stjörnufræðingar sem starfa við Keplerssjónaukann um uppgötvun á Kepler - 16b , fyrstu reikistjörnurna sem finnst á braut um tvær sólir eins og Tatooine í Stjörnustríði , heimapláneta Loga geimgengils . Nú hafa stjörnufræðingar fundið tvær aðrar reikistjörnur sem hringsóla um tvö önnur tvístirni — Kepler - 34 og Kepler - 35 . Tilkynnt var um uppgötvunina á 219. fundi bandaríska stjarnvísindafélagsins í Austin í Texas . Uppgötvunin sýnir að Kepler - 16b er ekki einstakt tilvik heldur eru reikistjörnur á braut um tvístirni algengar og líklega í milljónatali í vetrarbrautinni okkar . Reikistjörnurnar nefnast Kepler - 34b og Kepler - 35b . Báðar eru gashnettir á stærð við Satúrnus . Kepler - 34b er á braut um tvær stjörnur sem líkjast sólinni í 4.900 ljósára fjarlægð . Umferðartími hennar um stjörnurnar er 269 dagar en umferðartími stjarnanna um sameiginlega massamiðju er aðeins 28 dagar . Kepler - 35b er öllu fjarlægari eða 5.400 ljósár . Umferðartími hennar umhverfis smærri og kaldari móðurstjörnuna er 131 dagar en umferðartími stjarnanna sjálfra er 21 dagur . Báðar reikistjörnur eru of nálægt móðurstjörnunum til að vera í lífbeltinu , því svæði í sólkerfi þar sem vatn getur verið á fljótandi formi á yfirborðinu . Þessar nýju uppgötvanir koma fljótt í kjölfar nýrra og merkilegra uppgötvana Keplerssjónaukans . Í desember 2011 sögðu stjörnufræðingar frá því að fundist hefði reikistjarna í lífbelti stjörnu sem líkist sólinni okkar . Sú reikistjarna , Kepler - 22b , er 2,4 sinnum stærri en jörðin . Í sama mánuði tilkynntu stjörnufræðingar að sjónaukinn hefði fundið sínar fyrstu reikistjörnur — Kepler - 20e og Kepler - 20f — sem eru á stærð við jörðina og á braut um stjörnur sem líkjast sólinni okkar . Keplerssjónaukinn leitar að reikistjörnum með því að fylgjast með örsmáum birtubreytingum sem verða þegar reikistjörnur ganga þvert fyrir móðurstjörnur sínar . Þessar þvergöngur verða að mælast í þrígang til að hægt sé að staðfesta að um reikistjörnu sé að ræða . Staðfesta verður mögulega reikistjörnur með mælingum frá jörðu niðri .